ขอเกริ่นก่อนนะคะพอดีรอบเดือนที่แล้วประจำเดือนมาวันที่31มค.62-04กพ.62แล้วมีเพศสัมพันธ์กับแฟนวันที่08กพ.62แล้วเกิดถุงยางคาช่องคลอดเลยกินยาคุมฉุกเฉินแบบ1เม็ดไปแล้วดิฉันเคยอ่านมาว่าอาจมีอาการข้างเคียงปรากฏว่าวันที่16กพ.62มีเลือดออกมาอยากทราบว่าเลือดนั้นเป็นประจำเดือนหรือเป็นอาการข้างเคียงของยาคุมฉุกเฉินคะเพราะประจำเดือนเพิ่งหมดไป2อาทิตย์ แล้วประจำเดือนรอบต่อไปควรนับอย่างไรจะมาเมื่อไรคะควรทานยาคุม28เม็ดได้ยังคะ แต่ที่อ่านมาเลือดที่เป็นอาการข้างเคียงจากยาคุมฉุกเฉินมันจะกระปริบกระปอยแต่นี่มันแอบมาเยอะแต่ก็ไม่มาก อีกอย่างไม่มีอาการปวดท้องประจำเดือนด้วยค่ะ
สวัสดีค่ะ การรับประทานยาคุมกำเนิดฉุกเฉิน (Emergency contraception) หลังจากการที่มีเพศสัมพันธ์ที่ไม่ได้ป้องกัน หรือมีเหตุสุดวิสัยเกิดขึ้น ถ้ารับประทานได้อย่างถูกต้อง จะถือว่าเป็นอีกวิธีที่สามารถป้องกันการตั้งครรภ์ เเต่ว่าประสิทธิภาพก็ยังถือว่าไม่ใช่ 100% อยู่ดีค่ะทั้งนี้ ฮอร์โมนระดับสูงจากยาคุมฉุกเฉิน มักจะส่งผลกระทบต่อระบบฮอร์โมนของร่างกาย อาจทำให้ประจำเดือนไม่มา รอบเดือนคลาดเคลื่อน หรือ มีเลือดออกกระปริบกระปรอยได้ค่ะ ดังนั้นเลือดที่ออกทันทีหรือในช่วงหลังจากการใช้ยา ส่วนมากมักเป็นเลือดจากฮอร์โมนค่ะ ส่วนรอบเดือนถัดไปจะมาเมื่อไหร่ ส่วนมากเเล้วเเต่การตอบสนองของฮอร์โมนในร่างกายเเต่ละคนค่ะดังนั้น การที่จะมั่นใจจริงๆว่าไม่มีการตั้งครรภ์เกิดขึ้น คือ การที่มีรอบเดือนตามปกติมาค่ะ เเต่ถ้ารอบเดือนไม่มา หรือนับจากวันที่มีเพศสัมพันธ์ ไปอีก 4-6 สัปดาห์ ก็ยังไม่มีเลือดออก อาจต้องตรวจปัสสาวะเพื่อดูการตั้งครรภ์ค่ะ